ג'ינה ריימונדו

ג'ינה מרי ריימונדו (באנגלית: Gina Marie Raimondo; נולדה ב-17 במאי 1971) היא פוליטיקאית אמריקאית, המכהנת כמזכירת מחלקת המסחר של ארצות הברית. בשנים 2015–2021 כיהנה כמושלת מדינת רוד איילנד. ריימונדו, חברת המפלגה הדמוקרטית, נבחרה ב-7 בינואר 2021 בידי הנשיא הנבחר של ארצות הברית ג'ו ביידן להיות מועמדותו למזכירת המסחר, ובמרץ אותה שנה אישר הסנאט של ארצות הברית את מינויה לתפקיד.

ביוגרפיה
ריימונדו נולדה וגדלה בסמיתפילד, עיירה קטנה במטרופולין פרובידנס שברוד איילנד. היא בת למשפחה ממוצא איטלקי בת שלושה ילדים. היא סיימה את לימודיה באקדמיית לה סל , והייתה בן הנשים הראשונות שהורשו ללמוד במוסד קתולי זה. בהמשך סיימה תואר ראשון בכלכלה באוניברסיטת הרווארד ב-1993, ולאחר מכן זכתה במלגת רודס ולמדה סוציולוגיה באוניברסיטת אוקספורד. בשובה לארצות הברית למדה משפטים באוניברסיטת ייל, שם קיבלה תואר ג'וריס דוקטור  בשנת 1998.

ריימונדו החלה את הקריירה שלה כפקידה משפטית המתמחה אצל שופט פדרלי במחוז המזרחי של ניו יורק, ולאחר מכן שירתה בתפקיד בכיר בפירמת השקעות הון סיכון, ובהמשך ייסדה חברה כזו משלה. בשנים 2011–2015 שירתה כגזברית רוד איילנד, תחת המושל לינקולן צ'ייפי.

בבחירות 2014 גברה ריימונדו על שני יריבים בבחירות לתפקיד מושל המדינה ברוד איילנד. היא נכנסה לתפקידה ב-6 בינואר 2015. כאשר התמודדה למשרת המושל, רוד איילנד הייתה נתונה לשיעור האבטלה הגבוה ביותר בארצות הברית. ריימונדו הורידה מסים מדי שנה והסירה 8,000 הטלות רגולציה - 30 אחוז מתקנות המדינה. היא העלתה את שכר המינימום של המדינה ל-11.50 דולר אמריקני, מיסדה זכאות לחופשת מחלה, מימנה את תוכנית התשתית הגדולה ביותר בתולדות רוד איילנד וביטלה את הדרישה לשכר לימוד במכללות הקהילתיות. מדצמבר 2018 ועד דצמבר 2019 הייתה יושבת ראש אגודת המושלים הדמוקרטים.

ב-7 בינואר 2021 הכריז ג'ו ביידן, הנשיא הנבחר של ארצות הברית, על כוונתו למנות את ריימונדו למזכירת מחלקת המסחר של ארצות הברית ודון גרייבס כסגנה. מינויה היה כפוף לאישור הסנאט האמריקאי, והיא צלחה שימועים בוועדת המסחר, המדע והתחבורה של הסנאט. ב-2 במרץ, ברוב של 84 תומכים מול 14 מתנגדים אישר הסנאט את מינויה לתפקיד. בעקבות אישור המינוי התפטרה ריימונדו מתפקידה כמושלת, ואת מקומה החל למלא סגן המושל דניאל מקי. ב-3 במרץ, סגנית הנשיא קמלה האריס השביעה את ריימונדו לתפקידה כמזכירת המסחר.

באפריל 2023 נכללה ברשימת טיים 100 השנתית של מגזין טיים.

חיים אישיים 
ריימונדו נשואה ואם לשני ילדים. היא מתגוררת בפרובידנס.

קישורים חיצוניים

 

 ג'ינה ריימונדו, באתר מושלת רוד איילנד

הערות שוליים

מושלי רוד איילנד
זוכי מלגת רודס
זוכות מלגת רודס
עורכות דין אמריקאיות
מזכירי אוצר במדינות ארצות הברית
בוגרות אוניברסיטת הרווארד
בוגרי אוניברסיטת הרווארד
מושלות מדינות ארצות הברית מהמפלגה הדמוקרטית
מושלי מדינות ארצות הברית מהמפלגה הדמוקרטית
בוגרות אוניברסיטת אוקספורד
בוגרי אוניברסיטת אוקספורד
בעלות תואר דוקטור מאוניברסיטת ייל
בעלי תואר דוקטור מאוניברסיטת ייל
נשות עסקים אמריקאיות
אנשי עסקים אמריקאים
אמריקאיות ממוצא איטלקי
חברי הקבינט של ארצות הברית בממשל ג'ו ביידן
מזכירות המסחר של ארצות הברית
עורכי דין אמריקאים
אמריקאים ממוצא איטלקי
מזכירי המסחר של ארצות הברית
אמריקאים שהופיעו ברשימת טיים 100
אמריקאיות שנולדו ב-1971
אמריקאים שנולדו ב-1971